open-index/open-wikipedia-markdown huggingface dataset:
Andrew Copp

**Andrew Copp** (sündinud 8. juulil 1994 Ann Arboris Michiganis) on USA jäähokimängija, kes mängib keskründajana NHL-i klubis Detroit Red Wings.

Aastatel 2012–2015 mängis Copp Michigani Ülikooli jäähokimeeskonnas.

2013. aastal valis Winnipeg Jets ta NHL-i ''draft''is 104. valikuna. 2015. aasta märtsis sõlmis ta Jetsiga kolmeaastase lepingu. NHL-is debüteeris ta Jetsi meeskonnas 11. aprillil 2015 mängus Calgary Flamesi vastu. Jetsi põhikoosseisu on ta kuulunud alates järgmisest hooajast. Esimese värava lõi ta NHL-is 31. oktoobril 2015 mängus Columbus Blue Jacketsi vastu. 24. märtsil 2021 tegi ta mängus Vancouver Canucksi vastu oma esimese kübaratriki NHL-is (kokku lõi ta selles mängus neli väravat). Hooaeg 2020–21 oli ühtlasi tema senise NHL-i karjääri kõige resultatiivsem (15 + 24).

2022. aasta märtsis kaubeldi Copp Jetsist New York Rangersisse.

2022. aasta juulis sõlmis Copp viieaastase lepingu Detroit Red Wingsiga.

2012. aastal tuli Copp USA kuni 18-aastaste koondisega omavanuste maailmameistriks. USA jäähokikoondise koosseisus osales ta 2017. aasta maailmameistrivõistlustel.

## Viited

## Välislingid
* Andrew Copp NHL.com lehel
* Andrew Copp hockeydb.com lehel
Cam Fowler

**Cameron Matthew Fowler** (sündinud 5. detsembril 1991 Windsoris Ontarios) on Kanadas sündinud USA jäähokimängija, kes mängib kaitsjana NHL-i klubis Anaheim Ducks.

Hooajal 2009–10 mängis ta Ontario Hockey League'i klubis Windsor Spitfires ning võitis samal hooajal klubiga Memorial Cup'i.

2010. aastal valis Anaheim Ducks ta NHL-i ''draft''is 12. valikuna. Ducksi põhikoosseisu on Fowler kuulunud alates hooajast 2010–11. Esimese värava lõi ta 17. oktoobril 2010 mängus Phoenix Coyotesi vastu. Debüüthooaeg on jäänud ka tema seni kõige resultatiivsemaks NHL-is (10+30).

Hooaja 2012–13 esimeses pooles toimunud NHL-i tööseisaku ajal mängis Fowler Rootsi esiliiga klubis Södertälje SK.

2017. aastal valiti Fowler NHL-i tähtede mängule.

2017. aasta juulis pikendas ta Ducksiga lepingut seitsme aasta võrra.

4. novembril 2018 tegi ta mängus Columbus Blue Jacketsi vastu oma esimese kübaratriki NHL-is.

2009. aastal tuli Fowler USA kuni 18-aastaste koondisega omavanuste maailmameistriks ja aasta hiljem juunioride maailmameistriks kuni 20-aastaste koondisega. USA jäähokikoondise koosseisus on ta osalenud 2011. ja 2012. aasta maailmameistrivõistlustel ning 2014. aasta taliolümpiamängudel.

## Viited

## Välislingid
* Cam Fowler NHL.com lehel
* Cam Fowler hockeydb.com lehel
Baralle

**Baralle** on vald Põhja-Prantsusmaal Pas-de-Calais' departemangus.

Küla asub 24 km Arrasist kagus, teede D14, D16 ja D19 ristumiskoha ümbruses. Kogu vald hävitati Esimese maailmasõja ajal.

## Vaatamisväärsused

* Varajase lossi varemed
* St. Georgesi kirik, pärineb 20. sajandist

## Viited
Elektritool

**Elektritool** on toolikujuline seade surmamõistetute hukkamiseks elektrivooluga.

New Yorgi hambaarst Alfred Porter Southwicki 1881. aastal leiutatud seadet kasutati esimest korda Ameerika Ühendriikides elukaaslase kirvega tapnud William Kemmleri hukkamiseks 6. augustil 1890. Seade täitis ettenähtud ülesande teisel katsel.

## Viited
Oleg Pronin

**Oleg Pronin** (sündinud 27. mail 1972 Narvas) on Eesti vaimulik. Ta on 1999. aastast Eesti Täisevangeelse Kiriku Kohtla-Järve Jumala Sõna Koguduse pastor, 2011. aastast Täisevangeelsete Euroopa Koguduste Liidu piiskop ja 2017. aastast Eesti Täisevangeelse Kiriku piiskop.

## Välislingid
* Oleg Pronin Facebook'is
Heli-Maria Kahu

**Heli-Maria Kahu** (5. august 1937 – 19. oktoober 2021) oli eesti muusikapedagoog ja koorijuht.

1962. aastal lõpetas ta Georg Otsa nimelise Tallinna muusikakooli koorijuhtimise eriala ning 1969. aastal Tallinna Riikliku Konservatooriumi koorijuhtimise eriala kaugõppes.

Aastatel 1963 kuni 1983 töötas Heli-Maria Kahu Viljandi Johann Köleri nimelises Viljandi 4. Keskkoolis (praegu Viljandi Kesklinna Kool) muusikaõpetaja. 

Heli-Maria Kahu juhatas alates 1964. aastast Paistu segakoori Heli, mille asutas 1880. aastal helilooja ja koorijuht Friedrich August Saebelmann. Segakoor Heli tegutses 125 aastat ja lõpetas tegevuse 2005.

## Viited
Barastre

**Barastre** on vald Põhja-Prantsusmaal Pas-de-Calais' departemangus.

Küla asub 30 km Arrasist kagus, tee D20 ääres. Kogu vald hävitati Esimese maailmasõja ajal.

## Ajalugu

Esimese maailmasõja ajal okupeerisid Briti väed küla 1917. aasta märtsis, kuid kaotasid selle aasta hiljem sakslastele. Küla võeti tagasi 5. septembril pärast 42. Briti diviisi (East Lancashire) pealetungi. Umbes 10 Briti sõdurit on maetud selle kalmistule (ühe neist matsid sakslased 1916. aastal). Kalmistu laiendusel on 284 saksa sõduri, 46 prantslase, 39 briti, 4 uusmeremaalase ja 1 austraallase hauad. Vallale anti 1920. aastal *[[Croix de guerre]].*

## Vaatamisväärsused

* Varajase lossi varemed
* St. Martini kirik, pärineb 20. sajandist
* Sõjamälestusmärk

## Viited
Robby Fabbri

**Robert Fabbri** (sündinud 22. jaanuaril 1996 Mississaugas Ontarios) on Kanada jäähokimängija, kes mängib ründajana NHL-i klubis Detroit Red Wings.

Aastatel 2012–2015 mängis ta Ontario Hockey League'i klubis Guelph Storm. 2014. aastal tuli ta klubiga OHL-i meistriks, lisaks pälvis Fabbri samal hooajal väljalangemismängude kõige väärtuslikumale mängijale antava Wayne Gretzky 99 Award'i.

2014. aastal valis St. Louis Blues ta NHL ''Draft''is 21. valikuna. NHL-is debüteeris ta Bluesi meeskonnas 8. oktoobril 2015 mängus Edmonton Oilersi vastu ja lõi selles mängus ka värava. Tema debüüthooaeg 2015–16 on jäänud seni ka tema kõige resultatiivsemaks (18+19). Hooaja 2015–16 väljalangemismängudes, kus Blues jõudis Läänekonverentsi finaali, sai Fabbri kirja 4+11. Vigastuse tõttu jäi ta tervenisti eemale hooajast 2017–18. 2019. aastal tuli ta Bluesiga Stanley karika võitjaks.

2019. aasta novembris kaubeldi ta Jacob de la Rose'i vastu Detroit Red Wingsi. Hooajal 2019–20 lõi Fabbri Red Wingsi meeskonnas mängides liigas 52 mänguga 14 väravat ja andis 17 väravasöötu.

2015. aastal tuli Fabbri Kanada kuni 20-aastaste koondisega juunioride maailmameistriks.

## Viited

## Välislingid
* Robby Fabbri NHL.com lehel
* Robby Fabbri hockeyd.com lehel
İstanbuli arheoloogiamuuseumid

**İstanbuli arheoloogiamuuseumid** (türgi *İstanbul Arkeoloji Müzeleri*) on Türgis İstanbulis asuvate arheoloogiamuuseumide kompleks.  

See hõlmab kolme muuseumi: peahoones asuvat arheoloogiamuuseumi, peahoone ees asuvat Vana Idamaa muuseumi (*Eski Şark Eserleri Müzesi*) ja selle juures asuvat islamikunsti muuseumi (*Çinili Köşk*). Vanim neist on arheoloogiamuuseum, mis avati 1891. aastal. 

Muuseumide mahukasse kogusse kuulub umbes miljon museaali. 

2020. aastal külastas muuseumikompleksi 892 844 inimest. 

## Ajalugu
Algidee avada İstanbulis arheoloogiamuuseum tuli Osmanite riigi sultanilt Abdülazizilt, kes külastas 1867. aasta suvel arheoloogiamuuseume Pariisis, Londonis ja Viinis. Muuseum otsustati rajada Kuldsarve lahe vasakpoolsele kaldale Topkapı palee kaugemate aedade piirkonda praeguse Gülhane pargi serva.  

Hoone arhitektiks valiti Prantsuse-Osmani päritolu Alexander Vallaury, kes andis sellele Vana-Kreeka stiilis välimuse. Hoone esifassaadi juures kasutas ta ära hiljem muuseumis eksponeeritud Aleksander Suure sarkofaagi (4. saj e.m.a) ja "Leinavate naiste sarkofaagi" elemente. Hoone on praegugi üks esinduslikumad uusklassitsistliku stiili näiteid İstanbulis. 

Muuseum avati 1891. aastal ning selle asutaja ja esimene kuraator oli Osman Hamdi Bey, kes oli tuntud arheoloog, kultuuritegelane ja kunstiasjatundja. 1883. aastal oli Osman Hamdi Bey eestvõtmisel avatud kunstikool ning see kohendati 1935. aastal Vana Idamaa muuseumiks. 1953. aastal lisandus neile Türgi ja islamikunsti muuseum, nüüdne islamikunsti muuseum. Selle muuseumi ajalugu ulatub 19. sajandi lõppu, kui seal oli avatud imperaatorlik muuseum.

## Kogud

Kuna muuseum oli algselt Osmanite riigi imperaatorlik muuseum, saadeti selle kogule täiendust üle kogu impeeriumi. Selle tulemusena omandas muuseum väga mitmekülgse ja mahuka kogu, kuhu kuulub museaale Türgi, Vana-Kreeka ja Rooma aladelt.  

Vana Idamaa muuseumi kogu hõlmab varaste tsivilisatsioonide leide Anatooliast, Mesopotaamiast, Vana-Egiptusest ja Araabia poolsaarelt.  

Islamikunsti muuseum koondab Anatoolia piirkonnast pärinevaid ja seldžukkide keraamilisi plaate. Kogu tippe on Anatoolias asuva Ibrahim Bey mošee 14. sajandist pärit *[[mihrab]]* ning Osmanite aja tähtsamate keraamika- ja portselanitööstuse linnade İzniki ja Kütahya meistrite töönäited. 

Tuntumate museaalide hulka kuuluvad Aleksander Suure sarkofaag (4. saj e.m.a), Babüloonia Ištari värava lõvi kujutav bareljeef (u 575 e.m.a), Foiniikia valitseja Tabnit I sarkofaag (u 500 e.m.a), Rooma ajastu kujud Afrodisiasest, Ephesosest ja Mileetosest, Pergamoni linna Zeusi templist pärit kujude detailid (2. saj e.m.a) ning 800 000 Osmanite impeeriumi aja münti.  

## Viited
Halyna Hutchins

**Halyna Hutchins** (ukraina keeles Галина Хатчінс *Halõna Hatšins*; 10. aprill 1979 – 21. oktoober 2021) oli Ukraina päritolu Ameerika Ühendriikide filmioperaator. Enne Ameerika Ühendriikidesse kolimist töötas ta Briti dokumentaalfilmide tootmises osaleva uuriva ajakirjanikuna Ida-Euroopas.

2019. aastal valis Ameerika filmioperaatorite seltsi (American Society of Cinematographers) ajakiri American Cinematographer Hutchinsi üheks kümnest esilekerkivast filmioperaatorist.

## Haridus
Ta lõpetas 2001. aastal Ukraina riikliku maa- ja keskkonnateaduste ülikooli (*Національний університет біоресурсів і природокористування України*) ning õppis seejärel Kiievi ülikoolis majandust ja rahvusvahelist ajakirjandust.

2010. aastal läbis Hutchins California Ülikoolis Los Angeleses (UCLA) kümnenädalase filmide ja telesaadete tootmise programmi. Aastatel 2013–2015 õppis Hutchins Ameerika filmiinstituudi (American Film Institute Conservatory) magistriõppes filmikunsti.

## Karjäär
Ta osales operaatorina enam kui 30 lühi- ja täispika filmi ning teleseriaali tegemisel.

## Surm
Ta hukkus režissöör Joel Souza filmi "Rust" võtetel filmi kaasstsenaristi, -produtsendi ja näitleja Alec Baldwini rekvisiittulirelvast saadud tabamusest. Samuti vigastada saanud Souza vabastati arstide järelevalve alt järgmisel päeval.



## Isiklikku

Hutchins kasvas üles sõjaväelase lapsena Murmanskis põhjapolaarjoone taga asuvas Nõukogude sõjaväebaasis. Intervjuus ajakirjale American Cinematographer 2019. aastal ütles ta, et teda tõmbas juba lapsena filmide poole, sest õues polnud eriti midagi teha. Oma huvialadena nimetas ta langevarjuga hüppamist ja koobaste uurimist.

Tema abikaasa oli Matthew Hutchins, kellega tal oli poeg.

## Viited

## Välislingid
* Tutvustus
* 
* Abid Rahman. Cinematographer Halyna Hutchins Dies at 42 After Prop Gun Incident on Alec Baldwin Film. *[[The Hollywood Reporter]]*, 21. oktoober 2021.
* Luke Harding. Halyna Hutchins profile: a talented and passionate cinematographer. *[[TheGuardian.com]]*, 22. oktoober 2021.
* Училась в Киеве: кто такая Галина Хатчинс, которую убил Алек Болдуин (фото). *realist.online*, 22. oktoober 2021.
* Sara Spary. Who was Halyna Hutchins? Tributes paid to director of photography killed by prop gun. *CNN*, 22. oktoober 2021.
Ain Paavo

**Ain Paavo** (sündinud 18. oktoobril 1953 Kiviõlis) on eesti tõstja ja kulturist.

Ta lõpetas 1975 Kehtna sovhoostehnikumi. Tõstetreeninguid juhendas tehnikumis Endel Kaasik, hiljem treenis Paavo Arne Heinlaiu ning Jaan Taltsi suunamisel. 

Paavo tuli 1978 tõukamises (kehakaalus 100 kg) NSV Liidu meistriks ja 1974 (90 kg) NSVL maaspordiühingute meistriks; ta on ka 3-kordne Eesti meister. 
Meistersportlane (1974). 

Paavo on püstitanud 15 Eesti rekordit: rebimises 3, tõukamises 8 ja summas 4. 
Pärast käevigastust hakkas harrastama kulturismi, tuli 1990 EM-il kehakaalus 90 kg ja võistkonnaharjutuses Euroopa meistriks, 1991 võitis EM-il hõbeda. 6-kordne NSVL-i meister ja karika võitja. 

Tema vend on Matti Paavo.
Lego Art

**"Lego Art"** on üks Lego mänguasjade sarja teemadest. 2020. aastast müüdav teema hõlmab komplekte, mis põhinevad olulistel popkultuuri isiksustel ja tegelastel. Teemasse kuuluvad komplektid võimaldavad ehitada mosaiiki meenutavas kahemõõtmelises tehnikas, kasutades selleks 1x1 suuruses Lego klotse.

## Ülevaade
Kui tootesarja esimesed neli komplekti keskendusid portreedele, siis hiljem lisandus muidki valdkondi. Enamiku ehitiste suurus on 48x48 klotsi ja komplektid sisaldavad 2658 – 11 695 detaili. Pildid ehitatakse üheksale 16x16 alusplaadile, mis ühendatakse omavahel "Lego Technicu" sarjast tuntud detailide abil. Iga komplekt võimaldab ehitada küll mitu erinevat pilti (nt kõiki ansambli The Beatles liikmeid), kuid neid ei saa ehitada üheaegselt. Mõni komplekt võimaldab kombineerida mitut ühesugust komplekti, et moodustada suurem teos. Selleks, et mosaiigi saaks seinale riputada, sisaldavad komplektid ka vastavat elementi. Komplektides sisaldub ka eksklusiivne 2x4 suuruses Lego klots, millele on trükitud komplekti teemaga seotud allkiri või logo.

Pärast komplekti soetamist on kasutajatele veebi vahendusel ligipääsetavad ka ehitamise ajal kuulamiseks mõeldud taskuhäälingud või heliribad. Neis räägivad komplektide loojad või eksperdid disaini või mosaiigil kujutatuga seotud teemadest või on võimalik kuulata komplektiga seotud muusikat.

Lego kunsti disainijuht Samuel Johnson arutas iga mudeliga kaasnevaid heliribasid ja selgitas: "Igal komplektil on oma heliriba, mis on välja töötatud ainult nende toodete jaoks. Ehitusjuhistes on heliribale juurdepääsuks QR-kood ja need on umbes üheksakümmend minutit pikad. Nad arutavad konstrueeritavate teemade tausta. Näiteks 31200 Star Wars The Sith sisaldab Lucasfilmi töötajate kommentaare iga tegelase kujunduse ja nende esialgse arengu kohta. Lisaks lõppevad heliribad disainerite intervjuudega, et iga mosaiigi loojad saaksid võib anda teavet LEGO Art tootmise kohta."   

## Komplektid

## Viited

## Välislingid
* Sarja veebileht
Ede Peebo

**Ede Peebo** (30. mai 1934 Tartu – 8. juuni 2021) oli eesti kunstnik ja raamatugraafik.

Peebo õppis Tartu 2. Keskkoolis, mille lõpetas kiitusega 1953. aastal. Pärast esimest semestrit katkestas ta ülikooliõpingud bioloogia erialal Tartu Riiklikus Ülikoolis ning astus 1964. aastal Tartu Kunstikooli.

1964. aasta suvel võeti ta vastu Eesti Riiklikku Kunstiinstituuti graafika erialale, mille ta lõpetas 1960. aastal. Ede Peebo diplomitööks oli linoollõikes teostatud raamat "Vanapagana sepapada", mis põhines Matthias Johann Eiseni poolt kirja pandud eesti rahva ennemuistsel jutustusel. Peebo töötas mõnda aega paberivabrikus ja hiljem ajakirja Kultuur ja Elu ning ajalehe Säde toimetustes. Ede Peebo oli Eesti Kunstnike Liidu liige aastast 1964. Eesti Kujundusgraafikute Liitu kuulus ta alates selle asutamise algusaastast 1993. 1973. aastal jäi Ede Peebo vabakutseliseks ja pühendus täiel määral loometööle.

Ede Peebo illustreeritud raamatute hulgas on Rudyard Kiplingi "Elevandilaps", muinasjuturaamatud "Altai muinasjutte" ja "Tadžiki muinasjutte" sarjast Saja rahva lood, aafrika muinasjutt "Kuidas loomad endale sabad said", Erika Esopi "Naerulind", vendade Grimmide "Hunt ja seitse kitsetalle", Leida Tigase "Vanaema maja", Kalju Kanguri "Tiritamme tõrud" ja palju muud. Lisaks raamatutele võttis Ede Peebo pidevalt osa kujundusgraafikute liidu ja Lastekirjanduse Keskuse korraldatud illustratsiooninäitustest, sh Tallinna Illustratsioonitriennaalidest, esinedes just selleks puhuks tehtud suuremõõtmeliste teostega, mis hiljem on olnud eksponeeritud näitustel mujal Eestis ja ka paljudes välisriikides. Tema viimaseks tööks jäi osalemine libahunditeemalisel näitusel "Jookseb koos huntidega" 2018. aastal.

## Viited
Poolmask

**Poolmask** on hingamisteede kaitsevahend, mis katab nina, suud ja lõuga.

## Standard EVS-EN 149:2003+A1:2009
Standardi EVS-EN 149:2003+A1:2009 alusel koosneb poolmask suuremas osas filtermaterjalist. Maskil võib olla väljahingamisklapp. Klapp ei tohi olla maskist eraldatav. Filtermaterjal ei ole vahetatav ega maskist eraldatav.
### Kasutuseesmärk
Mask tõkestab kandja seedetraktist ning hingamisteedest paiskuva aerosooli levikut. Samuti takistab kandja poole liikuvate osakeste sissehingamist. Selles osas erineb poolmask kirurgilisest maskist. Viimane on mõeldud vaid maskikandja suust paiskuva aerosooli tõkestamiseks.

### Tööpõhimõte
Poolmask on mehaaniline kaitsevahend, mille filtermaterjali silmadesse jäävad silmadest suuremad osised kinni. Osiste läbiliikumine toimub koos sisse- ja välja hingatava õhuga. Antud maskitüübi puhul ei kasutata abivahendeid õhu kiiremaks liikumiseks või selle mahu suurendamiseks.
### Tähistamine
Standard ei reguleeri ühegi maskiosa värvi. Samuti ei reguleerita maskile kantava teksti värvi. Kui maski tootja poolt on mingi maskiosa värvile määratud eriline tähendus, peab tootja seda juhendmaterjalis kirjeldama. Poolmaski identifitseerimiseks peab igal maskil olema tekst. Tekst peab sisaldama:
#standardi numbrit;
#ühte kolmest poolmaski klassifikatsioonitähisest (FFP1; FFP2; FFP3);
#täheühendit NR (ingl *non-reusable*) kui mask on ühekordne või tähte R (ingl *reusable*), kui mask on korduvkasutatav;
#tähte D (ingl *dolomite*), kui mask on aeglaselt ummistuv ja mõeldud eriti tolmuses keskkonnas kasutamiseks;
#tootja nime või kaubamärki.
Maskide pakendi tähistamisele kehtivad eraldi nõuded.

### Poolmaskide klassifitseerimine
Poolmaskide liigituse aluseks on filtreerimistõhusus ja õhulekke kogus. Poolmaske liigitatakse:
#FFP1 (ingl facial face piece);
#FFP2;
#FFP3.

### Poolmaski põhilised omadused

### Kasutusreeglid
*Korduvkasutatava maski puhastus- ja desinfitseerimisjuhend peab olema maskiga kaasas.
*Kui mask ei ole korduvkasutatav, määrab standard selle maksimaalseks kasutuskestvuseks ühe töövahetuse või ühe tööpäeva. Standard ei keela maski sagedamini uue vastu vahetada.

### Poolmaskide kasutuspiirangud
*Poolmask ei kaitse ühegi kemikaali eest, mitte üheski aineolekus.
*Ehkki poolmask on raskestipõlev, pole see mõeldud tulekustutustöödeks ning see ei kaitse tulekahjus tekkivate põlemisgaaside eest.
*Poolmask ei sobi keevitustööde isikukaitsevahendiks.
*Poolmask ei kaitse ioniseeriva kiirguse eest.
*Poolmask ei kaitse külma ega ühegi muu ilmastikunähtuse eest.
*Poolmask ei kaitse löökide ega ühegi muu mehaanilise jõu (näiteks torked, vedeliku paiskumine jmt) eest.

## Viited
Barly (Pas-de-Calais)

**Barly** on vald Põhja-Prantsusmaal Pas-de-Calais' departemangus.

Küla asub 19 km Arrasist edelas, teede D8, D26 ja D59 ristumiskoha ümbruses.

## Vaatamisväärsused

* St. Legeri kirik, pärineb 16. sajandist
* Sõjakalmistu

* 18. sajandi lossi ehitas aastatel 1782-1784 endine Rohani rügemendi kapten Vindicien-Antoine Blin. Siseplaneeringu ja kõrvalhoonete ehitustöid jätkas 1794. aastani tema poeg Jean-Vindicien Blin Varlemontist. Ta jäi Prantsuse revolutsiooni ajal Barlysse ja andis aastatel 1812-1818 lossi suviti Arrasi piiskopi käsutusse. Pärast tema surma 1832. aastal müüs tema poeg lossi krahvinna Tramecourtile, kes pärandas selle 1879. aastal markii du Luartile. See kuulus aastatel 1914–1937 härra Duhemi valdusse, sakslased hõivasid selle viimase sõja ajal.

Loss oli kehvas seisus, kui krahv Jacques d'Antin de Vaillac selle 1970. aastal omandas. Loss on saanud märkimisväärset restaureerimist Prantsusmaa ajaloomälestiste abil.

## Viited
Prachatice

**Prachatice** (saksa keeles *Prachatitz*) on linn Tšehhis Lõuna-Tšehhi maakonnas, Prachatice ringkonna halduskeskus. Prachatice asub České Budějovicest ligikaudu 35 km läänes.

Prachatice asub merepinnast 561 meetri kõrgusel.

Prachaticet on esmamainitud 1312. aastal, linnaõigused sai 1323. aastal.

Prachatice vanalinn kuulutati 1981. aastal ajalooliseks linnakaitsealaks.

## Viited
Go, Dog. Go! (seriaal)

**"Go, Dog. Go!"** on Ameerika Ühendriikidest ja Kanadast pärit multifilmisari, mille loojaks on Adam Peltzman.

## Osades

* Michela Luci – Tag Barker
* Callum Shoniker – Scooch Pooch
* Katie Griffin – Ma Barker
* Martin Roach – Paw Barker
* Tajja Isen – Cheddar Biscuit
* Lyon Smith – Spike Barker / Gilber Barker
* Judy Marshank – Grandma Marge Barker
* Patrick McKenna – Grandpaw Mort Barker
*Linda Ballantyne – Lady Lydia
*Joshua Graham – Sam Whippet
*David Berni – Frank
*Anand Rajaram – Beans
*Paul Buckley, Reno Selmser ja Zoe D'Andrea – The Barkapellas

## Viited


## Välislingid

*
Ongjini maakond

**Ongjini maakond** (*Ongjin-gun*, hangulis 옹진군, hanjas 甕津郡) on Incheoni haldusüksus. Jaguneb seitsmeks *[[myeon]]*iks.
Sejong

**Sejong** (kor. 세종특별자치시, *Sejong Teukbyeol-jachisi*, Hanja 世宗 特別 自治市) on linn Lõuna-Koreas. Sellel on vabariigi regionaalvalitsuse kõrgeima autonoomse eristaatusega linna staatus (특별자치시; 特別自治市; teukbyeol-jachisi). 2016. aastal oli linna elanike arv hinnanguliselt 243 048. Linn on nime saanud kuningas Sejongi järgi, kes valitses Korea poolsaart 15. sajandil Joseoni dünastia osana.

Linn asub Seoulist 120 kilomeetrit lõuna pool. Avatud 2012. aastal mitmed Lõuna-Korea ministeeriumid ja muud valitsuse funktsioonid on 2010. aastatel riigi julgeoleku parandamiseks linna kolinud. Sejong kavandati Korea Vabariigi uueks pealinnaks, ning üleviimist toetas teiste seas aastatel 2003–2008 Lõuna-Korea presidendina töötanud Roh Moo-Hyun. Ülekandmise vastu oli Seouli linnapea Lee Myung-bak, kellest sai hiljem president. 2004. aastal hindas riigi konstitutsioonikohus ettepanekut pealinna ebaseaduslikuks ümberpaigutamiseks. Nii jäävad näiteks Seouli presidendi kantselei ning riigi kaitse- ja välisministeeriumi. Kavatsus oli viia keskvalitsus Põhja-Korea "kahuripolügoonist" välja või selle lähedale. Kuigi Lõuna- ja Põhja-Korea vahel on pikka aega kehtinud relvarahu, pole riigid Korea sõja kiiluvees rahulepingut omavahel sõlminud.

Ülikooliharidust annab noores linnas teiste seas Sejongi Ülikool.

## Välislingid
Changwon

**Changwon** on linn Lõuna-Koreas, Lõuna-Gyeongsangi provintsi keskus.

2010. aastal liideti Changwoniga Jinhae ja Masani linn.

2015. aastal oli see rahvaarvult Lõuna-Korea üheksas linn.

## Viited
Louis Blériot

**Louis Charles Joseph Blériot** (1. juuli 1872 Cambrai – 1. august 1936 Pariis) oli prantsuse lendur, leiutaja ja insener.

Aastal 1909 sai ta maailmakuulsaks, sooritades lennukil esimese lennu üle La Manche'i väina, võites ajalehe Daily Mail pakutud 1000 naelsterlingi suuruse auhinna.

Ta oli eduka lennukitootmisettevõtte Blériot Aéronautique asutaja.

## Välislingid
Hongseongi maakond

**Hongseongi maakond** (ka *Hongsŏngi maakond*; Lõuna-Korea omaladinas *Hongseong-gun*, korea kirjas 홍성군, hani kirjas 洪城郡) on maakond Lõuna-Koreas, Lõuna-Chungcheongi provintsi keskus.
Vysoké Mýto

**Vysoké Mýto** (saksa keeles *Hohenmauth*) on linn Tšehhis Pardubice maakonnas Ústí nad Orlicí ringkonnas. Vysoké Mýto asub Ústí nad Orlicíst umbes 17 km läänes ja Pardubicest ligikaudu 29 km idakagus.

Vysoké Mýto asub merepinnast 284 meetri kõrgusel.

Vysoké Mýtot on esmamainitud 1265. aastal.

Vysoké Mýto vanalinn on alates 1. novembrist 1990 ajalooline linnakaitseala.

## Viited
Basseux

**Basseux** on vald Põhja-Prantsusmaal Pas-de-Calais' departemangus.

Väike küla asub 12 km Arrasist edelas, tee D1 ääres, mis kulgeb piki Rooma teed. Väike Crinchoni jõgi voolab läbi valla.

## Ajalugu

* Asulat on esmamainitud 7. sajandil kui Batsalis ning hiljem kui Batseus (1154) ja Basceu (1277).
* 1711. aastal rüüstasid Hispaania pärilussõja (1700–1713) ajal linna Louis XIV armee kindralleitnandi markii de Hauteforti väed.
* Aastatel 1788–1789 ehitati presbüter ja külas oli 217 elanikku.
* 8. aprillil 1834 põles pool küla maha. Sündmust meenutab pealdis kiriku väraval.
* 1. jaanuaril 1871 toimus kaklus Prantsuse tragunite ja Preisi ulaanide vahel.

## Vaatamisväärsused

* Sõjakalmistu
* Notre-Dame'i kirik, pärineb 20. sajandist

## Viited
Bavincourt

**Bavincourt** on vald Põhja-Prantsusmaal Pas-de-Calais' departemangus.

Küla asub 22 km Arrasist edelas, tee D8 ääres.

## Vaatamisväärsused

* St. Vaasti kirik, pärineb 18. sajandist
* 19. sajandi loss
* Kabel
* Sõjahauad kalmistul

## Viited
Frenštát pod Radhoštěm

**Frenštát pod Radhoštěm** (saksa keeles *Frankstadt unter dem Radhoscht*) on linn Tšehhis Morava-Sileesia maakonnas Nový Jičíni ringkonnas. Frenštát pod Radhoštěm asub Nový Jičínist umbes 15,5 km idakagus ja Ostravast ligikaudu 31 km lõunas.

Frenštát pod Radhoštěm asub merepinnast 401 km kõrgusel.

Asula on tõenäoliselt rajatud 13. sajandi lõpus või 14. sajandi alguses. Frenštát pod Radhoštěmit on ürikutes esmamainitud 1382. aastal, linnaõigused sai 1781. aastal.

Frenštát pod Radhoštěmis on sündinud Tšehhoslovakkia kommunistlik partei- ja riigitegelane Ladislav Adamec (1926–2007).

## Viited
Beaulencourt

**Beaulencourt** on vald Põhja-Prantsusmaal Pas-de-Calais' departemangus.

Väike küla asub 32 km Arrasist lõunas, tee N17 ääres, teega D11 ristumiskoha ümbruses. Autoroute A1 möödub külast vaid mõne meetri kauguselt.

## Vaatamisväärsused

* Notre-Dame'i kirik, pärineb 20. sajandist
* Sõjakalmistu

## Viited
Beaumetz-lès-Cambrai

**Beaumetz-lès-Cambrai** on vald Põhja-Prantsusmaal Pas-de-Calais' departemangus.

Küla asub 29 km Arrasist kagus, tee D18E ääres.

## Vaatamisväärsused

* St. Géri kirik, pärast 1918. aastat koos enamuse külaga taasülesehitatud
* Vana lossi varemed
* Kaks Esimese maailmasõja kalmistut

## Viited
Narva tänav (Rakvere)

**Narva tänav** on tänav Rakveres. See asub Kukeküla ja Roodevälja linnaosa piiril Rakvere loodeosas. 

Tänava pikkus on 1193 meetrit Narva tänav algab Tallinna tänava, Heina tänava ja Kauba tänava ristmikult, ristub Vase tänava, Aasa tänava, Õli tänava, Luha tänava, Niine tänava, Muru tänava ja Kütuse tänavaga.

Varem kuulusid need alad kohalikule Roodevälja mõisale. 

## Viited
Beaumetz-lès-Loges

**Beaumetz-lès-Loges** on vald Põhja-Prantsusmaal Pas-de-Calais' departemangus.

Küla asub 11 km Arrasist edelas, teede N25 ja D7 ristumiskoha ümbruses.

## Vaatamisväärsused

* St. Micheli kirik, pärineb 15. sajandist
* Vana lossi varemed
* Esimese maailmasõja kalmistu

## Viited
Český Krumlov

**Český Krumlov** (saksa keeles *Krumau* või *Böhmisch Krumau*) on linn Tšehhis Lõuna-Tšehhi maakonnas, Český Krumlovi ringkonna halduskeskus. Český Krumlov asub Vltava jõe ääres, České Budějovicest ligikaudu 21 km lõunaedelas.

Český Krumlov asub merepinnast 492 meetri kõrgusel.

Český Krumlovit on esmamainitud 1253. aastal. Český Krumlovi vanalinn on hästi säilinud. Alates 10. juunist 1963 on Český Krumlovi vanalinn ajalooline linnakaitseresevaat.

Český Krumlovi ajalooline keskus kuulub alates 1992. aastast UNESCO maailmapärandi nimistusse. Český Krumlov on oluline turismisihtpunkt, aastas külastab linna umbes 800 000 turisti.

## Viited
Beaurains

**Beaurains** on vald Põhja-Prantsusmaal Pas-de-Calais' departemangus.

Eeslinn asub 5 km Arrasist lõunas, teede N17 ja D5 ristumiskoha ümbruses.

## Ajalugu

Esimene kirik ehitati sinna 674. aastal. 12. sajandil rajas kihelkonnakogu olulise leprosooriumi, kus raviti Prantsuse poeeti Jean Bodeli.

21. detsembril 1922 avastati Rooma ajast pärinev suur aare. Beaurainsi aare raisati enamuses ja vähene säilinu on nüüd Arrasis. Kuid Briti Muuseumis on ka hõbekandelaaber, kuldmündid ja mõned ehted aardest. Vald hävines Esimese maailmasõja ajal pea täielikult.

19. sajandi Prantsuse näitekirjanik ja libretist Armand d'Artois sündis külas 3. oktoobril 1788.

## Vaatamisväärsused

* St. Martini kirik, pärast 1918. aastat koos ülejäänud külaga uuesti üles ehitatud
* Vana lossi varemed
* Kaks Esimese maailmasõja kalmistut

## Viited
Beaudricourt

**Beaudricourt** on vald Põhja-Prantsusmaal Pas-de-Calais' departemangus.

Väike küla asub 28 km Arrasist läänes, tee D23 ääres.

## Vaatamisväärsused

* Kirik, pärineb 19. sajandist

## Viited
Beaufort-Blavincourt

**Beaufort-Blavincourt** on vald Põhja-Prantsusmaal Pas-de-Calais' departemangus.

Küla asub 21 km Arrasist läänes, tee D78 ääres.

## Vaatamisväärsused

* Beauforti Püha Kolmainu kirik, pärineb 19. sajandist
* Blavincourti St. Pierre'i kirik, pärineb 16. sajandist
* Lossi ja valli riismed

## Viited
Beauvoir-Wavans

**Beauvoir-Wavans** on vald Põhja-Prantsusmaal Pas-de-Calais' departemangus.

Küla asub 52 km Arrasist edelas, teede D117 ja D938 ristumiskoha ümbruses.

## Vaatamisväärsused

* Kaks St. Vaasti kirikut, 16. ja 17. sajandist
* Beauvoir-Rivière'i loss, ehitatud 1780. aastal
* Esimese maailmasõja kalmistu

## Viited
Tiibur

**Tiibur** (ka **tiiburlaev**) on allveetiibadega kere alaosale liikumisel tekitatava hüdrodünaamilise jõu mõjul vähemalt osaliselt veest välja tõusva kerega kiirlaev. 

Tiibureid kasutatakse peamiselt reisilaevade või teenistuslaevadena (sõjalaevadena). Esimese tiiburi ehitas itaallane Enrico Forlanini 1898. aastal.

Kevadel 1990 alustas tiiburiliiklust Tallinna–Helsingi laevaliinil Helta, aastail 1997–2008 käitas tiibureid Lindaliini AS. Aastail 1991–1998 on sel liinil sõitnud ka kahetekiline tiibur Liisa (laev).
Beauvois

**Beauvois** on vald Põhja-Prantsusmaal Pas-de-Calais' departemangus.

Väike küla asub 50 km Arrasist lääneloodes, teede D104 ja D99 ristumiskoha ümbruses.

## Vaatamisväärsused

* St. Jean-Baptiste'i kirik, pärineb 19. sajandist
* Dikembe Mutombo kuju, rajatud 1843. aastal

## Viited
Turnov

**Turnov** (saksa keeles *Turnau*) on linn Tšehhis Libereci maakonnas Semily ringkonnas. Turnov asub Semilyst umbes 12,5 km läänes ja Liberecist ligikaudu 21 km lõunakagus.

Turnov asub merepinnast 260 meetri kõrgusel.

Asula on rajatud 1250. aasta paiku, ürikutes on Turnovit esmamainitud 1272. aastal. Alates 16. sajandist on linnas tegeldud vääriskivide töötlemisega. Klaasivabrik rajati Turnovis 18. sajandil.

Turnovi vanalinn on alates 1. novembrist 1990 ajalooline linnakaitseala.

## Viited
Béhagnies

**Béhagnies** on vald Põhja-Prantsusmaal Pas-de-Calais' departemangus.

Väike küla asub 21 km Arrasist lõunas, teede N17 ja D31 ristumiskoha ümbruses.

## Vaatamisväärsused

* St. Martini kirik, pärineb 20. sajandist

## Viited
Bellonne

**Bellonne** on vald Põhja-Prantsusmaal Pas-de-Calais' departemangus.

Väike küla asub 19 km Arrasist idas, tee D44 ääres.

## Vaatamisväärsused

* St. Martini kirik, 20. sajandil koos pea terve külaga uuesti üles ehitatud

## Viited
Bergueneuse

**Bergueneuse** on vald Põhja-Prantsusmaal Pas-de-Calais' departemangus.

Küla asub 42 km Arrasist loodes, teede D94 ja D71 ristumiskoha ümbruses.

## Vaatamisväärsused

* 17. sajandi kirik

## Viited
Berlencourt-le-Cauroy

**Berlencourt-le-Cauroy** on vald Põhja-Prantsusmaal Pas-de-Calais' departemangus.

Küla asub 26 km Arrasist läänes, tee D79 ääres, Canche'i jõe orus.

## Vaatamisväärsused

* 13. sajandi lossi varemed
* Cauroy loss, ehitatud 1680. aastal
* 18. sajandi Ignaucourti loss
* Saint-Sulpice'i kirik, pärineb 17. sajandist
* Saint-Pierre'i kirik, pärineb 19. sajandist

## Viited
Leadville

**Leadville** on linn USA-s Colorado osariigis, Lake'i maakonna halduskeskus. See on maakonna ainuke omavalitsusüksus. Elanike arv on 2020. aasta rahvaloenduse seisuga 2633. Aastal 2010 oli elanikke 2602. Linn arenes tänu lähedal asuvatele kaevandustele.

Paikneb 3094 meetrit merepinnast kõrgemal Kaljumäestikus, kõrguse poolest on ta USA-s teine linn (kõige kõrgemal paikneval linn on Alma, mis asub samuti Colorados). Kuigi kõrgus jääb alla kahe miili (3218,688 meetrit), on linn saanud hüüdnime "Two Mile High City". Linnast ligi 16 kilomeetrit edelas asub osariigi kõrgeim tipp Mount Elbert, mis kõrgusega 4,4 kilomeetrit on USA mandriosa kõrguselt teine ja mäestiku kõrgeim tipp.

Leadville'i lähedal asub Mississippi lisajõe Arkansase lähe.

## Ajalugu

Leadville'i ajalugu algab Pikes Peaki kullapalaviku puhkemisega 1859. aastal. 1860. aastal asus tänapäevase linna lähedal Oro City linn, kus elas üle 5000 inimese. Esimeste maavaraotsijate seas jõudis Leadville'i piirkonda Horace Tabor, kes on tuntud ka kui "Leadville'i hõbedakuningas". Kuid kullapalavik lõppes kiiresti ja Oro City ei muutunud kunagi tähtsaks asulaks.

19. sajandi lõpus oli Leadville elanike arvult Denveri järel osariigi teine linn.

1879. aastal avati Horace Tabori eestvedamisel Leadville'is Tabori ooperimaja.

## Kliima
Leadville'is valitseb külmade talvede ja jahedate suvedega alpiinne lähisarktiline kliima. Jaanuaris varieeruvad temperatuurid 0...−16 °C ja juulis 4..22 °C. Keskmiselt esineb miinustemperatuuridega päevi aastas 278 ja miinuskraade võib esineda igal kuul aastas. Kõrgeim on temperatuur 29 °C, mis mõõdeti 23. juunil 1954. Madalaim temperatuur −39 °C mõõdeti 21. jaanuaril 1995.

Keskmiselt langeb aastas 308 millimeetrit sademeid. Kõige enam sajab juulis ja augustis (vastavalt 44 ja 50 mm) ning kõige vähem jaanuaris ja mais (17 mm). Keskmine lume hulk on aastas 3,7 meetrit.

## Transport
Linna lähedal 3026 meetri kõrgusel merepinnast paikneb Lake'i maakonna lennujaam, mis on kõrgemail paiknev lennujaam USA-s.

## Viited

## Välislingid

* Ametlik koduleht
Josh Morrissey

**Joshua T. Morrissey** (sündinud 28. märtsil 1995 Calgarys) on Kanada jäähokimängija, kes mängib kaitsjana NHL-i klubis Winnipeg Jets. Ta on klubi meeskonna asekapten.

Aastatel 2010–2015 mängis Morrissey Western Hockey League'i (WHL) klubides Prince Albert Raiders ja Kelowna Rockets. 2015. aastal tuli ta Rocketsiga WHL-i meistriks.

2013. aastal valis Winnipeg Jets ta NHL-i ''draft''is 13. valikuna. Hooaja 2013–14 lõpus debüteeris Morrissey American Hockey League'is (AHL) Jetsi toonases noorteklubis St. John's IceCaps. Hooajal 2015–16 mängis ta AHL-is Manitoba Moose'i meeskonnas. Samal hooajal, 5. märtsil 2016 mängus Montreal Canadiensi vastu tegi ta Jetsi meeskonnas debüüdi ka NHL-is, kuid see jäi sel hooajal tema ainsaks mänguks NHÖL_is.

Alates hooajast 2016–17 on Morrisey kuulunud Jetsi põhikoosseisu. Esimese värava lõi ta liigas 15. novembril 2016 mängus Chicago Blackhawksi vastu. 2019. aasta septembris pikendas ta Jetsiga lepingut kaheksa aasta võrra.

2013. aastal tuli Morrissey omavanuste maailmameistriks Kanada kuni 18-aastaste koondisega ja 2015. aastal juunioride maailmameistriks Kanada kuni 20-aastaste koondisega. 2015. aasta juunioride maailmameistrivõistlustel valiti Morrissey turniiri sümboolsesse koosseisu. 2017. aasta maailmameistrivõistlustel võitis ta Kanada jäähokikoondise koosseisus hõbemedali.

## Viited

## Välislingid
* Josh Morrissey NHL.com lehel
* Josh Morrissey hockeydb.com lehel
Hamerman znõštšuje virussõ

**Hamerman znõštšuje virussõ** (ukraina keeles **Хамерман Знищує Віруси**) on Ukraina ansambel, mis alustas tegevust 1996. aastal Sumõ linnas. Ansambli originaalkoosseisust on alles kaks liiget – vokalist ja sõnade autor Volodõmõr Pahholjuk  ning vokalist ja muusika autor Albert Tsukrenko (kodanikunimega Oleh Tsukrenko). Aastast 2006 tegutseb ansambel Kiievis.
Stripchat

**Stripchat** on rahvusvaheline täiskasvanute veebisait ja sotsiaalne võrgustik, mis pakub tasuta otseülekandena veebikaameraetendusi, sealhulgas sageli alastust ja seksuaalset tegevust, traditsioonilise virtuaalse reaalsuse ja mobiiliedastuste kaudu.

## Vaata ka
*Striptiis

## Välislingid
* Koduleht
Žatec

**Žatec** (saksa keeles *Saaz*) on linn Tšehhis Ústí maakonnas Louny ringkonnas. Žatec asub Ohře jõe ääres, Lounyst ligikaudu 17 km läänes ja Ústí nad Labemist umbes 52 km edelas.

Asulat on esmamainitud 1004. aastal. Žatecit on esimest korda ürikutes linnaks nimetatud 1248. aastal. Kuningalinna privileegid sai Žatec 1265. aastal.

Alates 1961. aastast on Žateci vanalinn ajalooline linnakaitseala.

Žateci piirkond on olulisim humalakasvatuspiirkond Tšehhi Vabariigis.

## Viited
Inge Talts

**Inge Talts** (sündinud 12. aprillil 1964) on Hiiumaa arst ja ühiskonnategelane. 

Ta on 2015. aastal peamiselt tuuleparkide vastu võitlemiseks loodud ühingu Hiiu Tuul juht ja asutajaliige. 

Ta on olnud Kärdla linna, Hiiu valla ja Hiiumaa valla volikogu liige. 1999–2015 oli ta erakonna Isamaa ja Res Publica Liit liige. 2021. aastal pälvis ta Hiiu maakonna teenetemärgi.

## Viited
Slaný

**Slaný** (saksa keeles *Schlan*) on linn Tšehhis Kesk-Tšehhi maakonnas Kladno ringkonnas. Slaný asub Kladnost 10 km põhjas ja Praha kesklinnast ligikaudu 29 km loodes.

Slaný asub merepinnast 277 meetri kõrgusel.

Slanýt on esmamainitud 1262. aastal. Kuningas Václav II andis Slanýle Magdeburgi linnaõigused 13. ja 14. sajandi vahetusel. 

Alates 1992. aastast on Slaný vanalinn ajalooline linnakaitseala.

## Viited
Beroun

**Beroun** (saksa keeles *Beraun*) on linn Tšehhis Kesk-Tšehhi maakonnas, Berouni ringkonna halduskeskus. Beroun asub Berounka jõe ääres, kohas kus Litavka jõgi suubub Berounkasse. Beroun paikneb Praha kesklinnast ligikaudu 28 km lääneedelas.

Asulat on esmamainitud 1265. aastal. Kuningas Václav II alustas linna ehitustöid 1295. aastal. Kuningalinna staatuse sai Beroun 1303. aastal.

Aastatel 1980–1990 oli Králův Dvůr Berouni koosseisus.

Alates 1992. aastast on Berouni vanalinn ajalooline linnakaitseala.

## Viited
Andrew Cogliano

**Andrew Cogliano** (sündinud 14. juunil 1987 Torontos) on Kanada jäähokimängija, kes mängib NHL-i klubis Colorado Avalanche ründajana vasakäärel.

Aastatel 2005–2007 mängis Cogliano Michigani Ülikooli jäähokimeeskonnas.

2005. aastal valis Edmonton Oilers ta NHL-i ''draft''is 25. valikuna. NHL-is debüteeris ta Oilersi meeskonnas 4. oktoobril 2007 mängus San Jose Sharksi vastu. Esimese värava lõi ta liigas neli päeva mängus Detroit Red Wingsi vastu.

2008. aasta märtsis tegi Cogliano NHL-i rekordi, kui kolmes järjestikuses mängus lisa-ajal võiduvärava. Oma debüüthooajal lõi Cogliano NHL-is 18 väravat ja andis 27 väravasöötu, kuid hooaeg 2007–08 on jäänud ka tema kõige resultatiivsemaks liigas.

2011. aasta juulis kaubeldi Cogliano Anaheim Ducksi. 2013. aasta detsembris sai Cogliano NHL-i ajaloo 20. mängijaks, kes on järjest osalenud 500 mängus ja alles viiendaks, kes on seda suutnud alates NHL-i karjääri esimesest mängust. Kokku mängis Cogliano NHL-is järjest 830 mängus (selle näitaja poolest on ta NHL-is seitsmendal kohal). Tema seeria sai lõpu 2018. aasta jaanuaris, kui talle määrati Los Angeles Kingsi mängija Adrian Kempe löömise eest kahemänguline võistluskeeld.

2019. aasta jaanuaris kaubeldi ta Devin Shore'i vastu Dallas Starsi. Hooajal 2019–20 jõudis ta Starsiga Stanley karikavõistluste finaali, kus kaotati Tampa Bay Lightningile.

2021. aasta juulis sõlmis ta üheaastase lepingu San Jose Sharksiga. 2022. aasta märtsis liitus ta Colorado Avalanche'iga.

2004. aastal tuli Cogliano Kanada kuni 18-aastaste koondisega omavanuste maailmameistriks. Aastatel 2006 ja 2007 tuli ta Kanada kuni 20-aastaste koondisega juunioride maailmameistriks.

## Viited

## Välislingid
* Andrew Cogliano NHL.com lehel
* Andrew Cogliano hockeydb.com lehel
Richard Clune

**Richard Clune**, tuntud ka kui **Rich** või **Dicky",** (sündinud 25. aprillil 1987 Torontos) on Kanada jäähokimängija, kes mängib American Hockey League'i (AHL) klubis Toronto Marlies ründajana vasakäärel. Ta on klubi kapten.

2005. aastal valis Dallas Stars ta NHL-i ''draft''is 71. valikuna. NHL-is debüteeris ta hooajal 2009–10 Los Angeles Kingsi meeskonnas. Lisaks on ta NHL-is mänginud veel Nashville Predatorsi ja Toronto Maple Leafsi meeskonnas. NHL-is on ta mänginud kokku 139 mängus, löönud seitse väravat ja andnud 15 väravasöötu.

Alates hooajast 2015–16	on ta kuulunud Toronto Marlies ridadesse. 2018. aastal võitis ta klubiga Calder Cup'i.

## Isiklikku
Hooajal 2014–15 hakkas Clune näitlemistundides käima. 2017. aasta vahehooajal osales ta kahes lühifilmis. Tema nooremad vennad Matt ja Ben on stsenaristid. Kolm venda kasvasid üles Torontos.

Clune on iiri ja Lõuna-Itaalia päritolu.

Clune on kirjutanud oma ligi kümnendi pikkusest võitlusest sõltuvusainetega ning 2020. aastal ilmus tema elust tulenev dokumentaalfilm.

Clune vanaonu oli Toronto peapiiskopkonna piiskop Robert Clune.

## Välislingid
*Richard Clune NHL.com veebilehel
*Richard Clune eliteprospects.com veebilehel
*Richard Clune hockey-reference.com veebilehel
*Richard Clune hockeyDB.com veebilehel
Valitsusside asutus

**Valitsusside asutus** oli Riigikantselei haldusalas tegutsenud riigiasutus.

Valitsusside asutuse põhiülesanne oli tagada riigiasutustele eriside ning teostada signaalluuret. Valitsusside asutus loodi Eesti NSV RJK Valitsusside Sidekeskuse erisideliinide ülevõtmiseks ning riigiasutuste vaheliste sideliinide väljaehitamiseks.

Valitsusside asutuse põhiülesanneteks oli Vabariigi Valitsuse, valitsusasutuste, valitsust teenindavate asutuste ning vajaduse korral kohaliku omavalitsuse asutuste sidealasel teenindamisel erisidega kindlustamine, teatavatele tarbijatele edastatava informatsiooni konfidentsiaalsuse tagamine, elekterside turvalisuse tõstmiseks vajalike meetmete väljatöötamine ning avaliku korra ja turvalisuse tagamise vajadusel üldkasutatavale elektersidevõrgule alternatiivsete võimaluste loomine, iseäranis side korraldamine eriolukorras ning erakorralises seisukorras. 

2000. aasta lõpul otsustati luua Teede- ja Sideministeeriumi haldusalas olev Riigi Infokommunikatsiooni Sihtasutus, millele anti üle Valitsusside asutuse vara ja lepingud. Valitsusside asutuse signaalluureüksus liideti Teabeametiga.

2001. aastal kutsus Riigi Infokommunikatsiooni Sihtasutuse nõukogu usalduse kaotuse tõttu sihtasutuse juhatusest tagasi endise Valitsusside asutuse peadirektori Jaak Lippmaa. Põhjuseks oli kaitsepolitsei kiri, mis saabus endiste valitsusside juhtide tegevuse uurimise tulemusena. Riigikontroll avastas kevadel, et aastatel 1997–1999 tellis valitsusside oma juhtkonnaga seotud äriühingutelt mitmesuguseid töid ja teenuseid vähemalt 15 miljoni krooni eest 2001. aastal lõpetas Kaitsepolitsei endise valitsusside asutuse juhtide tegevuse uurimiseks algatatud kriminaalasja, mille algatamist valitsusside ja erafirmade lepingute selgitamiseks. Eeluurimisel ei leidnud kinnitust valitsusside peadirektori Jaak Lippmaa ning teiste valitsusside ametnike poolt kuritegude toimepanemine.

## Viited
Jared Spurgeon

**Jared Spurgeon** (sündinud 29. novembril 1989 Edmontonis) on Kanada jäähokimängija, kes mängib kaitsjana NHL-i klubis Minnesota Wild. Ta on klubi kapten.

Aastatel 2005–2010 mängis ta Western Hockey League'i klubis Spokane Chiefs. 2008. aastal võitis ta klubiga Memorial Cup'i.

2008. aastal valis New York Islanders ta NHL-i ''draft''is 156. valikuna. 2010. aasta septembris sõlmis ta klubiga kolmeaastase lepingu. NHL-is debüteeris ta 29. novembril 2010 mängus Calgary Flamesi vastu. Esimese värava lõi ta 22. veebruaril 2011 mängus Edmonton Oilersi vastu.

Hooaja 2012–13 esimeses pooles toimunud NHL-i tööseisaku ajal mängis Spurgeon Šveitsi kõrgliiga klubis SCL Tigers.

2019. aasta septembris pikendas Spurgeon Wildiga lepingut seitsme aasta võrra. 2021. aasta jaanuaris määrati ta klubi kapteniks.

## Välislingid
* Jared Spurgeon NHL.com lehel
* Jared Spurgeon hockeydb.com lehel
Aleksandr Beklešov

**Aleksandr Andrejevitš Beklešov** (12. märts (1. märts vkj) 1745 − 5. august (24. juuli vkj) 1808) oli Venemaa keisririigi sõjaväelane ja riigitegelane. 

Aastatel 1799−1800 ja 1801−1802 oli ta senati peaprokurör.

## Auastmed
### Sõjaväelised auastmed

### Tsiviilauastmed

## Autasud
* Püha Vladimiri ordeni II klass (1784)
* Püha Aleksander Nevski orden (28. juuni 1796)
* Püha Jeruusalemma Johannese ordeni komandöririst (8. juuli 1799)
* Püha Anna ordeni I klass (5. aprill 1797)
* Püha Andreas Esmakutsutu orden (15. september 1801, briljandid 3. august 1806)
* Püha Vladimiri ordeni I klass (26. oktoober 1807)
Riigimaja

**Riigimaja** on Eestis ühtne teeninduskeskus, kus osutatakse avalikke teenuseid ning kus paiknevad koos erinevate ministeeriumide valitsemisaladest riigiasutused või riiklikud organisatsioonid.

## Viited
Nicolas Deslauriers

**Nicolas Deslauriers** (sündinud 22. veebruaril 1991 Montréalis) on Kanada jäähokimängija, kes mängib NHL-i klubis Philadelphia Flyers ründajana vasakäärel.

Aastatel 2007–2011 mängis ta Quebec Major Junior Hockey League'i klubides Rouyn-Noranda Huskies ja Gatineau Olympiques.

2009. aastal valis Los Angeles Kings ta NHL-i ''draft''is 84. valikuna. Aastatel 2011–2014 mängis ta American Hockey League'is Kingsi noorteklubis Manchester Monarchs, kuid Kingsi meeskonnas tal NHL-is debüüti teha ei õnnestunud.

2014. aasta märtsis kaubeldi Deslauriers Buffalo Sabresi. 7. märtsil 2014 tegi ta Sabresi meeskonnas mängus Florida Panthersi vastu oma NHL-i debüüdi.

2017. aasta oktoobris kaubeldi ta Zach Redmondi vastu Montreal Canadiensi.

2019. aasta juunis siirdus ta Anaheim Ducksi. 10. märtsil 2020 tegi ta mängus Ottawa Senatorsi vastu oma esimese NHL-i kübaratriki, mis oli Ducksi ajaloo kiireim – kolmanda värava lõi Deslauriers esimesel perioodil 11:49.

2022. aasta märtsis kaubeldi ta Ducksist Minnesota Wildi, kus ta mängis hooaja lõpuni.

2022. aasta juulis sõlmis ta nelja-aastase lepingu Philadelphia Flyersiga.

## Viited

## Välislingid
* Nicolas Deslauriers NHL.com lehel
* Nicolas Deslauriers hockeydb.com lehel
Ryan Hartman

**Ryan Hartman** (sündinud 20. septembril 1994 Hilton Head Islandis Lõuna-Carolinas) on USA jäähokimängija, kes mängib NHL-i klubis Minnesota Wild ründajana paremäärel.

Aastatel 2012–2014 mängis ta Ontario Hockey League'i klubis Plymouth Whalers.

2013. aastal valis Chicago Blackhawks ta NHL-i ''draft''is 30. valikuna. 2013. aasta novembris sõlmis ta Blackhawksiga kolmeaastase lepingu. Hooajal 2013–14 debüteeris ta American Hockey League'is (AHL) Blackhawksi noorteklubis Rockford IceHogs, kus mängis ka suurema osa kahest järgmisest hooajast. 2016. aastal osales ta AHL-i tähtede mängul. NHL-is debüteeris ta 13. veebruaril 2015 mängus New Jersey Devilsi vastu. Hartman sai sellega esimeseks Lõuna-Carolina osariigis sündinud jäähokimängijaks, kes on NHL-is mänginud. Blackhawksi põhikoosseisu murdis ta hooajal 2016–17. Esimese värava lõi ta NHL-is 12. oktoobril 2016 mängus St. Louis Bluesi vastu. Esimese kübaratriki tegi ta NHL-is 8. jaanuaril 2017 mängus Nashville Predatorsi vastu.

2018. aasta veebruaris kaubeldi ta Nashville Predatorsisse ja sealt 2019. aasta veebruaris edasi Philadelphia Flyersisse, kus mängis vaid hooaja 2018–19 lõpuni.

2019. aasta juulis sõlmis ta kaheaastase lepingu Minnesota Wildiga. 2021. aasta aprillis pikendas ta klubiga lepingut kahe aasta võrra.

2012. aastal tuli Hartman USA kuni 18-aastaste koondisega omavanuste maailmameistriks ja 2014. aastal USA kuni 20-aastaste koondisega juunioride maailmameistriks.

## Viited

## Välislingid
* Ryan Hartman NHL.com lehel
* Ryan Hartman hockeydb.com lehel
Saaremaa vallavanem

**Saaremaa vallavanem** on Saaremaa valla täitevvõimu ehk vallavalitsuse juht. Saaremaa valla põhimääruse kohaselt täidab vallavanem ka Kuressaare linnapea esindusrolli.

Saaremaa vallavanem on alates 4. detsembrist 2025 Rainer Antsaar.

## Viited
Saaremaa valla lipp

**Saaremaa valla lipp** on Saare maakonnas asuva Eesti haldusüksuse Saaremaa valla lipp.

## Lipu kirjeldus
Vallalipu kummaski otsas on 2 ühiku laiune sinine püstlaid, lipukanga ruudukujulisel kuldkollasel keskosal on Saaremaa valla vapp. 

Saaremaa valla sümboolika kujutab eestvaates muinaslaeva, mille purjel on langev sabatäht. Kujutatud muinaslaev on Saaremaa peamine heraldiline sümbol, esitades saarlaste iidset merekultuuri ja rahvastevahelist suhtlemist. Sabatäht purjel tähistab Saaremaale ajaloos ja legendides tuntust toonud Kaali meteoriiti. Sinine värvus on mere, usu, hea tahte ja sõpruse tunnusvärv; hõbedane sümboliseerib tarkust, ustavust, siirust ja hingepuhtust, samuti Saaremaa paest pinnast; kuldkollane värvus vallalipu keskosal märgib valgust, tõde, õnne ja edukust. 

Lipu sinine toon soovituslikult PMS 300, kuldkollase toon PMS 116. Vallalipu pikkuse ja kõrguse suhe on 7:11.

## Autor
Sümboolika autor on heraldik Priit Herodes, kelle töö „Vöta või jäta" võitis 2017. aasta kevadel peetud sümboolikakonkursi.

## Vaata ka
*Saaremaa valla vapp

## Välislingid
*Saaremaa valla sümboolika valla kodulehel
Miia Pallase

**Miia Pallase** (1952–1976 **Viigipuu;** sündinud 24. aprillil 1952 Jõgeval) on Eesti haridustegelane, Pühajärve Põhikooli direktor.

Ta on lõpetanud 1971. aastal Tartu 2. Keskkooli ja 1975. aastal Tartu Riikliku Ülikooli kehakultuuriteaduskonna. 

Aastatel 1975–1980 töötas ta Tartu Korvpallikooli treenerina. Aastatel 1980–1983 oli ta Pühajärve 8-klassilise Kooli kehalise kasvatuse õpetaja, 1983–1992 oli Otepää Keskkooli kehalise kasvatuse õpetaja. Aastatel 1992–1995 töötas ta Otepää linnavalitsuse haridusameti juhatajana ja aastatel 1995–2002 oli Pühajärve Põhikooli õppealajuhataja.

Alates 2001. aastast on Miia Pallase Pühajärve Põhikooli direktor. 

## Sportlaskarjäär
Miia Pallase oli aastatel 1967–1971 Eesti noorte korvpallikoondise liige, 1972–1976 Tartu Riikliku Ülikooli esinduskoosseisus ja Eesti koondises. Aastatel 1972–1978 oli ta kuuel korral Eesti meister korvpallis, neljal korral korvpallikarika võitja ja 1978. aastal korvpalli suvespartakiaadi võitja.

## Tunnustus

* 2023 – Valgamaa vapimärk

## Viited